**PASKAIDROJUMA RAKSTS**

**Bauskas novada domes 2024. gada \_\_. \_\_\_\_\_ saistošajiem noteikumiem Nr.\_\_ Sabiedrisko ūdenssaimniecības pakalpojumu sniegšanas un lietošanas kārtība Bauskas novadā**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojumu, tostarp raksturojot iespējamās alternatīvas, kas neparedz tiesiskā regulējuma izstrādi | Saistošo noteikumu projekta mērķis ir sekmēt kvalitatīvu un vides prasībām atbilstošu ūdenssaimniecības pakalpojumu pieejamību, lai nodrošinātu pakalpojumu lietotājus ar nepārtrauktiem un drošiem pakalpojumiem, līdzsvarojot vides aizsardzības, dabas resursu ilgtspējīgas izmantošanas un sabiedrības ekonomiskās intereses Bauskas novadā.  2023.gada 1.janvārī spēkā stājās [Pašvaldību likums](https://likumi.lv/ta/id/336956-pasvaldibu-likums). Minētā likuma Pārejas noteikumu 6.punkts nosaka, ka dome izvērtē uz likuma “[Par pašvaldībām](https://likumi.lv/ta/id/57255-par-pasvaldibam)” normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024.gada 30.jūnijam piemērojami uz likuma “[Par pašvaldībām](https://likumi.lv/ta/id/57255-par-pasvaldibam)” normu pamata izdotie saistošie noteikumi, ciktāl tie nav pretrunā ar šo likumu.  Ņemot vērā Pašvaldības likuma Pārejas noteikumos 6.punktā noteikto, ir nepieciešams pārskatīt un izdot jaunus saistošos noteikumus par sabiedrisko ūdenssaimniecības pakalpojumu sniegšanas un lietošanas kārtību Bauskas novadā.  Saistošo noteikumu projekts nosaka:   1. kārtību, kādā ūdensapgādes tīkli vai kanalizācijas tīkli un būves tiek pievienotas centralizētajai ūdensapgādes sistēmai vai centralizētajai kanalizācijas sistēmai, tai skaitā prasības komercuzskaites mēraparāta mezgla izbūvei; 2. centralizētās ūdensapgādes sistēmas un centralizētās kanalizācijas sistēmas ekspluatācijas, lietošanas un aizsardzības prasības, tai skaitā prasības notekūdeņu novadīšanai centralizētajā kanalizācijas sistēmā, brīvkrānu un ugunsdzēsības ierīču lietošanas un aizsardzības prasības; 3. sabiedriskā ūdenssaimniecības pakalpojuma līgumā ietveramos noteikumus; 4. administratīvo atbildību par noteikumu pārkāpšanu.   Bauskas novada pašvaldības dome ir izvērtējusi Bauskas novada domes 2022.gada 27.oktobra saistošos noteikumus Nr. 27 “Par sabiedrisko ūdenssaimniecības pakalpojumu sniegšanas un lietošanas kārtību Bauskas novadā” un izstrādājusi jaunu saistošo noteikumu Sabiedrisko ūdenssaimniecības pakalpojumu sniegšanas un lietošanas kārtība projektu, atbilstošu spēkā esošo normatīvo aktu regulējumam.  Pašvaldību likumā un Ūdenssaimniecības pakalpojumu likumā ietvertais pilnvarojums pašvaldībai nepieļauj iespējamas alternatīvas cita tiesiskā regulējuma izstrādei.  Ar saistošo noteikumu spēkā stāšanos spēku zaudēs Bauskas novada domes 2022.gada 27.oktobra saistošie noteikumi Nr. 27 “Par sabiedrisko ūdenssaimniecības pakalpojumu sniegšanas un lietošanas kārtību Bauskas novadā”. |
| 1. Fiskālo ietekme uz pašvaldības budžetu, iekļaujot attiecīgus aprēķinus | Saistošo noteikumu projekts šo jomu neskar. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu projekta mērķis ir sekmēt kvalitatīvu un vides prasībām atbilstošu ūdenssaimniecības pakalpojumu pieejamību, līdzsvarojot vides aizsardzības, un dabas resursu ilgtspējīgu izmantošanu. Attiecībā uz rīcībām turpmākajiem uzlabojumiem nepieciešams izmantot un sekmēt efektīvas, ekonomiskas un drošas tehnoloģijas pakalpojumu sniegšanā, tādējādi nodrošinot vides aizsardzību un dabas resursu ilgtspējīgu izmantošanu, pilnveidot sniegto pakalpojumu uzskaiti, kā arī ūdenssaimniecības aktivitātēm rezultēties ar faktiskiem mājsaimniecību pieslēgumiem, jo ūdensapgādes un kanalizācijas tīklu paplašināšana bez pieslēgumu nodrošināšanas nespēs sniegt pietiekamu efektu mērķu sasniegšanai.  Ūdensvadu un kanalizācijas tīkli, kas izbūvēti (tai skaitā jauni pieslēgumi) vai renovēti, lietpratīgi uzturēti un lietoti sekmēs pasākumu mērķi – iedzīvotāju dzīves vides un veselības uzlabošanu Bauskas novada pašvaldības teritorijā.  Organizēt iedzīvotājiem ūdenssaimniecības pakalpojumus neatkarīgi no tā, kā īpašumā atrodas dzīvojamais fonds ir pašvaldības autonomās funkcija.  Pašvaldība, lai pildītu savas funkcijas, lai novērstu tirgus nepilnību, nodrošinātu stratēģiski svarīgi pašvaldības administratīvās teritorijas attīstību un drošību, ir dibinājusi sabiedrību ar ierobežotu atbildību SIA “Bauskas novada komunālserviss”, reģistrācijas Nr.43603011586. Pašvaldība uzņēmumam piešķīrusi ekskluzīvas sabiedrisko ūdenssaimniecības pakalpojumu sniegšanas tiesības Bauskas novada administratīvajā teritorijā. Saistošo noteikumu projekts neietekmē tirgus dalībnieku skaitu un konkurenci. |
| 1. Ietekme uz administratīvajām procedūrām un to izmaksām  gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Ar noteikumu projekta pieņemšanu tiks nodrošināta vienota izpratne par prasībām un nosacījumiem sabiedrisko ūdenssaimniecības pakalpojumu sniegšanai un lietošanai. Saistošo noteikumu projekta regulējums var ietekmēt jebkuru personu, kura lieto vai plāno lietot sabiedriskos ūdenssaimniecības pakalpojumus ūdensapgādes un kanalizācijas jomā, kā arī pakalpojuma sniedzēju, kurš sniedz šos pakalpojumus.  Par šo noteikumu prasību neievērošanu piemēro brīdinājumu vai naudas sodu. Noteikumu ievērošanu kontrolē ūdenssaimniecības pakalpojumu sniedzēji, savukārt administratīvā pārkāpuma procesu par šajos noteikumos minēto prasību pārkāpumiem līdz administratīvā pārkāpuma lietas izskatīšanai veic Bauskas novada pašvaldības policija pēc informācijas saņemšanas no ūdenssaimniecības pakalpojumu sniedzēja. Administratīvā pārkāpuma lietu izskata Bauskas novada pašvaldības Administratīvā komisija. |
| 1. Ietekme uz pašvaldības funkcijām un cilvēkresursiem | Saistošo noteikumu projekts Publisko tiesību jomā ir ārējos normatīvajos aktos noteikta pašvaldības kompetence īstenojot autonomo funkciju - organizēt iedzīvotājiem ūdenssaimniecības, pakalpojumus neatkarīgi no tā, kā īpašumā atrodas dzīvojamais fonds.  Saistošo noteikumu projekts ietekmi uz cilvēkresursiem neskar. |
| 1. Informācija par izpildes nodrošināšanu | Saistošo noteikumu projekts paredz, ka saistošo noteikumu ievērošanu kontrolē ūdenssaimniecības pakalpojumu sniedzēji, savukārt administratīvā pārkāpuma procesu par šajos noteikumos minēto prasību pārkāpumiem līdz administratīvā pārkāpuma lietas izskatīšanai veic Bauskas novada pašvaldības policija pēc informācijas saņemšanas no ūdenssaimniecības pakalpojumu sniedzēja. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Nerada papildu prasības un izmaksas mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu izstrādes procesā notikušas diskusijas starp pašvaldības amatpersonām, speciālistiem un SIA “Bauskas novada komunālserviss”. Saistošo noteikumu projekts un tam pievienotais paskaidrojuma raksts publicēts pašvaldības oficiālajā tīmekļvietnē [www.bauskasnovads.lv](http://www.bauskasnovads.lv) sabiedrības viedokļa noskaidrošanai. |

Bauskas novada domes priekšsēdētājs A. Okmanis